OŠ „ĐURO ESTER“, KOPRIVNICA

Učiteljica: Maja Sinjeri

**Izvedbeni plan i program GOO-a**

|  |  |
| --- | --- |
| **Naziv** | UČENJE O PRAVEDNOSTI**Pravda i nepravda u dječjem romanu** **Čudnovate zgode šegrta Hlapića** |
| **Svrha** | Razlikovati pravdu i nepravdu i primjenjivati ih u rješavanju problema. |
| **Ishodi****Strukturne dimenzije građanske kompetencije:**• ljudsko - pravna dimenzija | 1. razumije značenje i važnost pravednog donošenja  odluka na razini razreda i škole (građansko znanje i razumijevanje)2. objašnjava postupak pravednog donošenja odluka,  ispravljanja učinjene nepravde, štete i pravedne  raspodjele (građansko znanje i razumijevanje)3. jasno iznosi i obrazlaže svoje ideje i stavove (građanske vještine i sposobnosti)4. uočava i identificira prekršena pravila u razredu,  nepravdu ili štetu te predlaže rješenja (građanske vještine i sposobnosti)5. pokazuje privrženost načelima dostojanstva svake  osobe, jednakosti, pravde i uključenosti svih (građanske vrijednosti i stavovi) |
| **Kratki opis aktivnosti** | **Učenje će se realizirati sljedećim koracima:**Na satu HJ učenici će odgovarati na pitanja radeći u manjim grupama, a na primjerima pravde i nepravde u dječjem romanu Čudnovate zgode šegrta Hlapića analizirati i pokušati pronaći pravedne odgovore na loše djelo. Raspravljat će o pitanjima je li lakše biti pravedan ili nepravedan i što bi im moglo pomoći u donošenju pravednih odluka. Uživljavanjem u uloge likova iz romana – učenici će pomoću dramatizacije/igre uloga odabrani dio iz romana i pokušati ga odglumiti na promijenjeni način. |
| **Ciljana grupa** | Učenici 3.a razreda |
| **Način provedbe** | **Model** | Međupredmetno korelacija - SRO |
| **Metode i oblici rada** | Metode: rad na tekstu, razgovor, kritičko promišljanje, uspoređivanje, izvođenje zaključaka, glumaOblici: frontalni, individualni, grupni rad |
| **Resursi** | A) ZA UČENIKE:pribor za pisanje, listići ,  pisanka za GOO, lektirna bilježnica, dječji roman I.B.Mažuranić- Čudnovate zgode šegrta HlapićaB) ZA UČITELJICU: Kurikulum GOO, Nastavni plan i  program, Pravedni medvjedići uče o pravednosti (priručnik za učitelje), ploča, kreda |
| **Vremenik** | Studeni 2013.  Sat hrvatskog jezika i književnosti – 1 sat |
| **Način vrednovanja i korištenje rezultata vrednovanja** | * opisno
* Stupnjevanje ishoda

Razina 1Prepoznaje pravednost i nepravednost u postupcima prema sebi, ali je ne primjenjuje u postupcima prema drugima. Uočava svoje loše djelo tek kada mu se ukaže na njega i ne zna uvijek kako ga korigirati (korektivna pravda). Razina 2 Prepoznaje pravednost i nepravednost u postupcima prema sebi, ali je ne primjenjuje u postupcima prema drugima. Uočava svoje loše djelo tek kada mu se ukaže na njega ali je u stanju naći primjeren način korekcije. Svoj stav pokušava objasniti. Razina 3Prepoznaje pravednost i nepravednost u postupcima prema sebi i drugima, razumije važnost pravednog donošenja odluka u razredu. Predlaže načine rješenja.Razina 4Prepoznaje pravednost i nepravednost u postupcima prema sebi i drugima. Razumije važnost pravednog donošenja odluka u razredu, aktivno predlaže načine rješenja i zalaže se za miroljubivo rješavanje problema. Iznosi i obrazlaže svoje ideje i stavove.  |
| **Troškovnik (npr. za projekt)** | ---------- |
| **Nositelj odgovornosti** | učiteljica |

|  |  |  |
| --- | --- | --- |
| Osnovna škola „Đuro Ester“ Koprivnica | Učiteljica: Maja Sinjeri  | 3. razred 2013/14. |

Predmet: hrvatski jezik

Broj sata: 62.

Nastavno područje: književnost

Nastavna jedinica: Ivana Brlić – Mažuranić: Pravda i nepravda u Čudnovatim zgodama šegrta Hlapića /GOO

Tip sata: vježbanje i ponavljanje

Cilj: Doživljaj dječjeg romana, primanje i prihvaćanje pozitivnih odrednica i književne poruke.

**Svrha**: Razlikovati pravdu i nepravdu i primjenjivati ih u rješavanju problema.

Zadaci: Uočiti razliku između poštenja i nepoštenja, činjenja dobrih, a izbjegavanja loših djela i povreda. Prepoznati suradnju, prijateljstvo i pozitivne ljudske osobine kao vrijednosti koje treba cijeniti, njegovati i razvijati. Uočavati pozitivne osobine likova. Uočavati motive ponašanja likova i promjene u ponašanju. Prepoznati i odrediti vrijeme, mjesta, temu, glavne i sporedne likove (njihove osobine) i poruku djela. Razvijati zanimanje za čitanje književnih djela. **Poticati jasno iznošenje i obrazlaganje svojih ideja i stavova, uočavati i identificirati prekršena pravila, nepravdu**

**ili štetu te predložiti rješenja. Pokazivati privrženost načelima dostojanstva svake osobe, jednakosti, pravde i uključenosti svih. Razumije značenje i važnost pravednog donošenja odluka na razini razreda i škole objašnjava postupak pravednog donošenja odluka, ispravljanja učinjene nepravde,štete i pravedne raspodjele.**

Korelacija: hrvatski jezik – opis lika, dječji roman, lektira I. B. Mažuranić: Čudnovate zgode šegrta Hlapića

Nastavne metode: razgovor, usmeno izlaganje, čitanje, pisanje, gluma

Oblici rada: frontalni rad, individualni rad, rad u skupinama

|  |  |
| --- | --- |
| ETAPE I SADRŽAJ RADA | IZVORI ZNANJA, NASTAVNA SREDSTVA I POMAGALA |
| MOTIVACIJAFrontalni rad* Čitanje opisa likova iz dječjeg romana *Čudnovate zgode šegrta Hlapića (učenički radovi), pogađanje imena likova*.
* Podjela na grupe prema bojama od 1-4 (grupe nose imena likova-Hlapić/Gita/Crni čovjek/majstor Mrkonja/majstorica/Grga)

IZGRAĐIVANJE RJEČNIKA (podsjetiti se)Napisati na ploču riječi:  ***pravda, nepravda, loše djelo.***RAZUMIJEVANJE POJMOVA – razgovorom i vlastitim iskustvom**Loše djelo je kršenje nekog pravila, zakona ili moralnog načela, uzrokovanje štete osobi ili imovini ili kršenje nečijih prava****Pravda častan i ispravan postupak prema drugom, njegovoj imovini i interesima, pravima.****Nepravda nečastan i neispravan postupak prema drugom, njegovoj imovini, interesima, pravima.**VJEŽBANJE I PONAVLJANJERad u skupinama prema zadacima – izvješće – slaganje na panoZAVRŠNI DIO SATAFrontalni rad - razgovor* Što bi ti moglo pomoći u donošenju pravednih odluka?

(zapisati u pisanku) * Uživljavanje u uloge likova iz romana – formacija kruga, učenici dramatiziraju odabrani dio iz romana , ali na promijenjeni način – pravedno
 | Knjiga Ivane Brlić – Mažuranić: Čudnovate zgode šegrta Hlapićanastavni listićibilježnice za lektirupapir za plakatflomasteri komadi papira s crtamalistić s biografskim podacima i fotografijom književniceljepilo, škare ploča,bilježnice za GOO, priručnik za učitelje *Pravedni medvjedići uče o pravednosti.* |
| PLAN PLOČE/PROZIRNICE | ZADAĆA/ZAPAŽANJA |
|  |  |

**SKUPINA** Hlapić **(4 člana)**

1. Na list papira **velikim tiskanim slovima** napišite što je tema ovog dječjeg romana (punom rečenicom).
2. Na drugi list papira **pisanim slovima** napišite vrijeme radnje i nabrojite mjesta radnje.
3. Prisjeti se romana i napiši prema kome je Hlapić postupio pravedno ili učinio dobro djelo.

**SKUPINA** Gita **(4 člana)**

1. Glavne događaje u priči napišite **pisanim slovima** na trake papira i poredajte redoslijedom kojim su se događali.
	1. HLAPIĆ SUSREĆE CRNOG ČOVJEKA
	2. HLAPIĆ ODLAZI OD MAJSTORA I MAJSTORICE
	3. HLAPIĆ UPOZNAJE MARKA I DOLAZI DO KUĆE S PLAVOM ZVIJEZDOM
	4. HLAPIĆ UPOZNAJE GITU
	5. HLAPIĆ JE NAŠAO UKRADENE STVARI
	6. HLAPIĆ I GITA SUSREĆU MAJSTORA MRKONJU
	7. POŽAR U SELU
	8. SVI ZAJEDNO ODLAZE KUĆI
2. Na list papira jednom rečenicom napiši što se loše dogodilo Giti? Može li se to dogoditi i tebi?

**SKUPINA** Crni čovjek **(4 člana)**

1. Odredite glavni lik romana. Njegovu ilustraciju zalijepite na papir i napišite pet osobina koristeći se usporedbama iz romana. (npr.: Malen kao…..)
2. Na drugi papir napiši koja je loša djela napravio Crni čovjek? Je li ih napravio namjerno?

**SKUPINA** majstor Mrkonja **(4 člana)**

1. Odredite i nalijepite na papir ilustracije sporednih likova iz romana.
2. Prepiši rečenicu točno na papir i odgovori na pitanja.

"Ti si nevaljanče, to skrivio! Ti lijenčino! Ti ništarijo! Ti si kriv, da su čizme tijesne."

Tko izgovara ove riječi i komu? Što znače podcrtane riječi? Slijedi li pravedno i dobro djelo iza tih riječi? Što misliš o liku koji ih je izgovorio.

**SKUPINA** majstorica **(4 člana)**

1. Pisanim slovima na listu papira napišite nekoliko rečenica o Ivani Brlić-Mažuranić i zalijepite njezinu sliku.
2. Na traku papira napiši koliko je godina navršio dječji roman Čudnovate zgode šegrta Hlapića?
3. Iako joj se desila velika nesreća (gubitak djeteta), majstorica je prema svima postupala pošteno i činila dobra djela. Zašto? Na koga je utjecala njena dobrota?

**SKUPINA** Grga **(3 člana)**

1. Na papir nalijepi ilustraciju Grge pa u jedan stupac napiši koja je loša djela napravio, a u drugi kako je to pokušao popraviti.
2. Na traku papira napiši: Priču o šegrtu Hlapiću možemo gledati kao ……………… i ……………. film.